stanford-oval/wikipedia huggingface dataset:
หนังทุนต่ำ
หนังทุนต่ำที่เป็นที่รู้จัก

หนังทุนต่ำที่ประสบความสำเร็จมากที่สุดคือ หนังในปี 1999 เรื่อง The Blair Witch Project ที่มีทุนสร้างที่ $22,000 ดอลลาร์สหรัฐ แต่ทำรายได้ไป $248 ล้านดอลลาร์สหรัฐทั่วโลก ถือเป็นสัดส่วนของทุนสร้างต่อรายได้สูงที่สุด ในประวัติศาสตร์วงการภาพยนตร์อเมริกัน หลังจากนั้นยังมีการออกหนังสือ วิดีโอสามภาค และภาคต่อที่ประสบความสำเร็จน้อยกว่า ภาพยนตร์ที่ประสบความสำเร็จอีกเรื่องหนึ่งคือ Deep Throat หนังที่สร้างในปี 1972 ที่มีทุนสร้างเพียง $22,500 ดอลลาร์สหรัฐ มีการอ้างว่าทำรายได้กว่า $600 ล้านดอลลาร์สหรัฐ แต่รายได้นี้ก็ถูกปฏิเสธไปเนื่องจากดูไม่สมจริง
Napoleon Dynamite มีทุนสร้าง  $400,000 ดอลลาร์สหรัฐ ทำรายได้เกือบ $50 ล้านดอลลาร์สหรัฐ
ภาพยนตร์อย่าง Juno ที่มีทุนสร้าง  $6.5 ล้านเหรียญและทำรายได้ไปกว่า $230 ล้านดอลลาร์สหรัฐทั่วโลก และ สลัมด็อก มิลเลียนแนร์ คำตอบสุดท้าย...อยู่ที่หัวใจ มีทุนสร้าง $15 ล้านดอลลาร์สหรัฐแต่ทำรายได้ $244 ล้านดอลลาร์สหรัฐ ถือเป็นภาพยนตร์ที่ประสบความสำเร็จอย่างมาก
อีกเรื่องที่ประสบความสำเร็จคือ หนังทุนต่ำเรื่อง Clerks กำกับโดยเควิน สมิท Clerks มีทุนสร้างน้อยกว่า $27,000 ดอลลาร์สหรัฐ (โดยเงินส่วนใหญ่ไปลงที่เพลงประกอบภาพยนตร์ด้วยซ้ำ) แต่ประสบความสำเร็จอย่างดี
สแปนแอร์

แอร์บัส เอ-320 สายการบินสแปนแอร์ ณ ท่าอากาศยานนานาชาติแฟรงก์เฟิร์ต
สแปนแอร์ (อังกฤษ: Spanair) คือสายการบินในประเทศสเปน เป็นสายการบินลูกของสายการบินสแกนดิเนเวียนแอร์ไลน์ซิสเต็ม ให้บริการในสเปน ยุโรป แอฟริกาตะวันตก และบริการเครื่องบินเช่าเหมาลำ มีศูนย์กลางการบินที่ท่าอากาศยานนานาชาติมาดริดบาราคัสและท่าอากาศยานนานาชาติบาร์เซโลนา
แหล่งข้อมูลอื่น

เว็บไซต์ทางการ (อังกฤษ)/(สเปน)
เว็บไซต์ทางการบนโทรศัพท์เคลื่อนที่ (สเปน)
กลุ่ม SAS  (อังกฤษ)
สมาน ศรีงาม

| สมาน ศรีงาม |
| --- | --- |

รองเลขาธิการพรรคอธิปไตยปวงชนชาวไทย
อยู่ในวาระ
เริ่มดำรงตำแหน่ง  23 ตุลาคม พ.ศ. 2559   (7 ปี 343 วัน)
 
ข้อมูลส่วนบุคคล
เกิด: อำเภอเมืองนครนายก จังหวัดนครนายก
พรรคการเมือง: อธิปไตยปวงชนชาวไทย (2559–ปัจจุบัน)

สมาน ศรีงาม เป็นนักเคลื่อนไหวทางการเมือง เป็นรองเลขาธิการพรรคอธิปไตยปวงชนชาวไทย และเลขาธิการทั่วไปขบวนการประชาธิปไตยแห่งชาติ
ประวัติ

นายสมาน ศรีงาม เกิดที่จังหวัดนครนายก เริ่มทำงานทางการเมืองหลังจากได้พบกับ นายประเสริฐ ทรัพย์สุนทร อดีตกรรมการกลางพรรคคอมมิวนิสต์แห่งประเทศไทย ในปี พ.ศ. 2529  สมัครรับเลือกตั้งสมาชิกสภาผู้แทนราษฎรในนามพรรคแรงงานประชาธิปไตย เคยถูกจับในข้อหากบฏ และวางแผนล้มล้างรัฐบาลพลเอกชาติชาย ชุณหะวัณ ในการเคลื่อนไหวร่วมกับนายประเสริฐ ทรัพย์สุนทร และสภาปฏิวัติแห่งชาติ เมื่อ พ.ศ. 2532 แต่ศาลยกฟ้อง
นายสมาน มีบทบาทในการประท้วงต่อต้านการแปรรูปรัฐวิสาหกิจการไฟฟ้าฝ่ายผลิตแห่งประเทศไทย ขับไล่นายกรัฐมนตรีทักษิณ ชินวัตร ขับไล่คณะกรรมการการเลือกตั้ง แต่ดำเนินงานเป็นเอกเทศ ไม่เกี่ยวข้องกับพันธมิตรประชาชนเพื่อประชาธิปไตย
กลุ่มของนายสมาน ศรีงาม เป็นกลุ่มที่เข้าไปเดินในรั้วทำเนียบรัฐบาลเมื่อคืนวันศุกร์ที่ 13 มกราคม พ.ศ. 2549 และถูกจับในเวลาต่อมา
ปัจจุบัน นายสมานดำรงตำแหน่ง รองเลขาธิการพรรคอธิปไตยปวงชนชาวไทย และเลขาธิการทั่วไปขบวนการประชาธิปไตยแห่งชาติ โดยเคลื่อนไหวทางการเมืองผ่านขบวนการ และกลุ่มต่างๆ อย่างต่อเนื่อง นายสมานยังจัดรายการวิทยุทางคลื่น F.M. 92.25 และรายการโทรทัศน์ ร้อยยุทธศาสตร์ ล้านยุทธวิธี ทางช่องเอเอสทีวี 5 สุวรรณภูมิ ด้วย
แหล่งข้อมูลอื่น

บทสัมภาษณ์สมาน ศรีงาม "เผด็จการโง่เสมอ เขาทำลาย สกัดกั้นประชาชน" เก็บถาวร 2007-03-11 ที่ เวย์แบ็กแมชชีน
หมู่เกาะอีเจียงชาน

หมู่เกาะอีเจียงชาน เป็นเกาะขนาดเล็กสองเกาะในทะเลจีนตะวันออกนอกชายฝั่งนครไถโจว (台州市) มณฑลเจ้อเจียง ห่างหมู่เกาะต้าเฉิน (大陳群島) ไปราวแปดไมล์
ในช่วงวิกฤตการณ์ช่องแคบไต้หวันครั้งแรก หมู่เกาะดังกล่าวถูกกองทัพปลดปล่อยประชาชนจากกองทัพชาตินิยมของสาธารณรัฐจีนยึดครองไปในยุทธการอีเจียงชานเมื่อเดือนมกราคม ค.ศ. 1955 แม้กองเรือที่เจ็ดของสหรัฐจะลาดตระเวนอยู่ใกล้เคียงก็ตาม
สีที่ใช้ในเว็บ

เว็บย่อ
COLOR
สีที่ใช้ในเว็บ หรือ สีเว็บ มีหลักการอ้างอิงถึงในลักษณะสองแบบ คือ อ้างอิงตามเลขฐานสิบหก ในรูปแบบ RGB รหัสผสมสีของสีแดง สีเขียว และสีน้ำเงิน หรืออ้างอิงตามชื่อสีภาษาอังกฤษ
รูปแบบสี

รูปแบบสีที่ใช้ใน HTML CSS และโปรแกรมคอมพิวเตอร์ตัวอื่น ๆ ใช้ในลักษณะของเลขฐานสิบหก ในแต่ละหลักแสดงถึงส่วนประกอบของแม่สีแสงได้แก่ สีแดง สีเขียว และสีน้ำเงิน ซึ่งทุกสีสามารถประกอบขึ้นได้จากปริมาณที่แตกต่างกันของแม่สีแสงทั้งสาม มีการนำเสนอสองรูปแบบคือ
เลขฐานสิบหก 3 หลัก แต่ละหลักมีค่า 0 ถึง F (15) จำนวนสีทั้งหมดที่สามารถแสดงได้คือ 163 = 4,096 สี
เลขฐานสิบหก 6 หลัก ทุกๆ 2 หลักจะมีค่าตั้งแต่ 00 ถึง FF (255) จำนวนสีทั้งหมดที่สามารถแสดงได้คือ 2563 = 16,777,216 สี
ยกตัวอย่างเช่น กำหนดให้ สีแดง=36 สีเขียว=104 และสีน้ำเงิน=160 จะใช้เลขฐานสิบหก 6 หลัก มีค่าเท่ากับ 24, 68, A0 ตามลำดับ (อักษรตัวเล็กตัวใหญ่ไม่มีผล) โดยนำมาจัดเรียงติดกันโดยไม่เว้นวรรค แล้วนำหน้าด้วยเครื่องหมายนัมเบอร์ # รวมเป็น #2468A0 ซึ่งจะแสดงสีน้ำเงินอ่อนออกมา ██ ส่วนแบบ 3 หลักที่ใกล้เคียงสีนี้มากที่สุดคือ #269 ██
สีมาตรฐานของ HTML

สีมาตรฐาน 16 สีที่ ตามมาตรฐาน HTML 4.01 โดยแสดงชื่อสีมาตรฐานในภาษาอังกฤษ (อักษรตัวเล็กตัวใหญ่ไม่มีผล เช่นกัน) และรหัสสีในเลขฐานสิบหก ได้แก่
| ชื่อ | รหัสสี | ชื่อ | รหัสสี | ชื่อ | รหัสสี | ชื่อ | รหัสสี |
| --- | --- | --- | --- | --- | --- | --- | --- |
| black | #000000 | silver | #c0c0c0 | maroon | #800000 | red | #ff0000 |
| navy | #000080 | blue | #0000ff | purple | #800080 | fuchsia | #ff00ff |
| green | #008000 | lime | #00ff00 | olive | #808000 | yellow | #ffff00 |
| teal | #008080 | aqua | #00ffff | gray | #808080 | white | #ffffff |
ชื่อสีตาม X11

ระบบสีอื่นที่พัฒนาออกมาต่างหาก ที่ไม่ได้กำหนดเป็นมาตรฐาน ซึ่งเบราว์เซอร์ บางตัวไม่สามารถเรียกใช้สีเหล่านี้ได้ทั้งหมด อย่างไรก็ตามสีเหล่านี้เป็นสีมาตรฐานของ SVG ชื่อสีในภาษาอังกฤษ และ รหัสสีในเลขฐานสิบหก
ดูเพิ่ม: ชื่อสี X11
หยางซื่อหลาง

หยางซื่อหลางเป็นบุตรชายคนที่ 4 ในทั้งหมด 7 คนของหยางเย่แม่ทัพใหญ่สมัยซ่งไท่จงเป็นคนเก่งกาจในการรบแต่ดื้อรั้นและมีโรคประจำตัวคือโรคหอบเขาแอบหลงรักพานอี่เยียนบุตรสาวของอัครมหาเสนาพานเหรินเหม่ยแต่ก็ถูกผู้ใหญ่ทั้งสองฝ่ายกีดกันและทำให้ทั้งสองฝ่ายเป็นศัตรูกันหนักขึ้น
หอสมุดเมืองกรุงเทพมหานคร

13°45′28″N 100°29′55″E﻿ / ﻿13.75778°N 100.49861°E﻿ / 13.75778; 100.49861
| หอสมุดเมืองกรุงเทพมหานคร |
| --- | --- |
Bangkok City Library
ภายนอกอาคารหอสมุดเมืองกรุงเทพมหานคร

ข้อมูลทั่วไป
ประเภท: ห้องสมุด
สถาปัตยกรรม: สถาปัตยกรรมสมัยใหม่, อลังการศิลป์
เมือง: สี่แยกคอกวัว ถนนราชดำเนินกลาง แขวงบวรนิเวศ เขตพระนคร
ประเทศ:  ประเทศไทย
เริ่มสร้าง: ราว พ.ศ. 2491
ข้อมูลทางเทคนิค
โครงสร้าง: ก่ออิฐถือปูน
การออกแบบและการก่อสร้าง
สถาปนิก: จิตรเสน อภัยวงศ์ (ตัวอาคารเดิม)
เว็บไซต์
หอสมุดเมืองกรุงเทพมหานคร
หอสมุดเมืองกรุงเทพมหานคร เป็นห้องสมุดสาธารณะภายใต้การดูแลของกรุงเทพมหานคร ตั้งอยู่บนสี่แยกคอกวัว ถนนราชดำเนินกลาง แขวงบวรนิเวศ เขตพระนคร กรุงเทพมหานคร
เดิมทีอาคารของหอสมุดเมืองกรุงเทพฯ เป็นอาคารเก่าแก่ที่สร้างตั้งแต่ราวปี พ.ศ. 2482 – 2491 โดยสถาปนิกจิตรเสน อภัยวงศ์ โครงการสร้างห้องสมุดสาธารณะของเมืองเป็นหนึ่งในนโยบายที่เกิดขึ้นจากการที่ยูเนสโกได้คัดเลือกให้กรุงเทพมหานครเป็นเมืองหนังสือโลกเมื่อปี พ.ศ. 2556 กรุงเทพมหานครได้เช่าอาคารนี้จากอาคารเก่าของสำนักงานทรัพย์สินส่วนพระมหากษัตริย์ และดำเนินการบูรณะใหม่โดยคงรูปแบบเดิมของอาคารและตกแต่งภายในให้มีความเข้ากับบรรยากาศอย่างลงตัว
วิดีโอเกมใน พ.ศ. 2562

วงการอุตสาหกรรมวิดีโอเกมในช่วง พ.ศ. 2562 ทั้งโซนี่และไมโครซอฟท์ ประกาศเจตจำนงที่จะเปิดตัวเครื่องเล่นวิดีโอเกมรุ่นต่อไปใน พ.ศ. 2563 ในขณะที่นินเท็นโด เปิดตัว นินเท็นโด สวิตช์ ไลฟ์ที่มีขนาดเล็กกว่า และ กูเกิล ได้ประกาศเปิดตัวสตาเดีย ระบบเกมที่เล่นผ่านเกมคลาวด์ การโต้เถียงเรื่องกล่องสุ่มฐานะที่เป็นเส้นทางการพนันที่อาจเกิดขึ้นยังคงดำเนินต่อไปใน พ.ศ. 2562 โดยรัฐบาลบางแห่ง เช่น เบลเยียมและเนเธอร์แลนด์สั่งห้ามเกมภายใต้กฎหมายการพนัน ในขณะที่สหราชอาณาจักรยอมรับกฎหมายปัจจุบันที่ป้องกันไม่ให้บังคับใช้สิ่งเหล่านี้ราวกับว่าเป็นเกมแห่งโอกาส การ์ดแสดงผลตัวแรกที่รองรับเรย์เทรซซิงแบบเรียลไทม์ได้เข้าสู่ตลาดผู้บริโภค รวมถึงเกมชุดแรกที่จะใช้ประโยชน์จากเทคโนโลยีใหม่นี้ เอปีกเกมส์สโตร์เติบโตอย่างต่อเนื่องโดยท้าทายสตีมซึ่งเป็นบริการจัดจำหน่ายเกมคอมพิวเตอร์ส่วนบุคคลดิจิทัลที่ใหญ่ที่สุด ซึ่งนำไปสู่ความกังวลและการถกเถียงเกี่ยวกับวิธีการของเอปีกเกมส์ในการค้นหาเกมสำหรับบริการของตน เกม โดตาออโต้เชสส์ ซึ่งเป็นม็อดที่ชุมชนสร้างขึ้นสำหรับเกมโดตา 2 ได้เปิดตัวเกมวางแผนประเภทย่อยใหม่ที่เรียกว่าออโต้แบตเลอร์ ซึ่งมีหลายเกมในประเภทดังกล่าวที่วางจำหน่ายตลอดทั้งปี บลิซซาร์ดเอ็นเตอร์เทนเมนต์เผชิญกับการวิพากษ์วิจารณ์เนื่องจากพวกเขามีส่วนร่วมในข้อพิพาทบลิตซ์ชังซึ่งเริ่มขึ้นหลังจากที่พวกเขาแบนผู้เล่นเกม ฮาร์ตสโตน สำหรับการแสดงความคิดเห็นในระหว่างทัวร์นาเมนต์เกี่ยวกับการประท้วงในฮ่องกงที่เกิดขึ้นในปีนั้น
เกมที่ได้รับความนิยมสูงสุด > รางวัลหลัก

| หมวดหมู่/สาขา | หมวดหมู่/สาขา | เจแปนเกมอวอร์ดส์ครั้งที่ 23 กันยายน พ> ศ. 2562 | เดอะเกมอวอร์ดส์ 2019 12 ธันวาคม พ> ศ. 2562 | รางวัลนิวยอร์กเกมอวอร์ดส์ประจำปีครั้งที่ 9 21 มกราคม พ> ศ. 2563 | รางวัลไดซ์อวอร์ดส์ครั้งที่ 23 13 กุมภาพันธ์ พ> ศ. 2563 | รางวัลเกมดีเวลลอปเปอร์สชอยอวอร์ดส์ประจำปีครั้งที่ 20 18 มีนาคม พ> ศ. 2563 | รางวัลเกมดีเวลลอปเปอร์สชอยอวอร์ดส์ประจำปีครั้งที่ 20 18 มีนาคม พ> ศ. 2563 | รางวัลบริติชอคาเดมีเกมอวอร์ดส์ครั้งที่ 16  2 เมษายน พ> ศ. 2563 |
| --- | --- | --- | --- | --- | --- | --- | --- | --- |
| เกมแห่งปี | เกมแห่งปี | ซูเปอร์สแมชบราเธอร์ส อัลติเมต | เซกิโระ: แชโดวส์ดายทไวซ์ | ดิเอาเตอร์เวิร์ล | Untitled Goose Game | Untitled Goose Game | Untitled Goose Game | Outer Wilds |
| เกมมือถือ/พกพา | เกมมือถือ/พกพา | Megido 72 | คอลล์ออฟดิวตี: โมบายล์ | Sayonara Wild Hearts | Sayonara Wild Hearts | What the Golf? | What the Golf? | คอลล์ออฟดิวตี: โมบายล์ |
| เกมความเป็นจริงเสมือน/ความเป็นจริงเสริม | เกมความเป็นจริงเสมือน/ความเป็นจริงเสริม | — | บีตเซเบอร์ | ไมน์คราฟต์เอิร์ธ | Pistol Whip | Vader Immortal: A Star Wars VR Series | Vader Immortal: A Star Wars VR Series | — |
| ออกแบบศิลป์ | ออกแบบศิลป์ | — | คอนโทรล | — | คอนโทรล | คอนโทรล | คอนโทรล | Sayonara Wild Hearts |
| เสียง | เพลง | — | เดธสแตรนดิง | Sayonara Wild Hearts | คอนโทรล | คอนโทรล | คอนโทรล | ดิสโกเอลิเซียม |
| เสียง | ออกแบบเสียง | — | คอลล์ออฟดิวตี: มอเดิร์นวอร์แฟร์ | — | เดธสแตรนดิง | คอนโทรล | คอนโทรล | Ape Out |
| ตัวละครหรือการแสดง | นักแสดงนำ | — | แมส มีเกิลเซิน ในบท Cliff Unger เดธสแตรนดิง | Courtney Hope ในบท Jesse คอนโทรล | The Goose Untitled Goose Game | — | — | Gonzalo Martin ในบท Sean Diaz จาก ไลฟ์อิสสเตรนจ์ 2 |
| ตัวละครหรือการแสดง | นักแสดงสมทบ | — | แมส มีเกิลเซิน ในบท Cliff Unger เดธสแตรนดิง | Courtney Hope ในบท Jesse คอนโทรล | The Goose Untitled Goose Game | — | — | Martti Suosalo ในบท Ahti the Janitor จาก คอนโทรล |
| กำกับ และออกแบบเกม | กำกับ และออกแบบเกม | Astro Bot Rescue Mission | เดธสแตรนดิง | — | คอนโทรล | Baba Is You | Baba Is You | Outer Wilds |
| กำกับ และออกแบบเกม | กำกับ และออกแบบเกม | Astro Bot Rescue Mission | เดธสแตรนดิง | — | Baba Is You | Baba Is You | Baba Is You | Outer Wilds |
| การเล่าเรื่อง | การเล่าเรื่อง | — | ดิสโกเอลิเซียม | ดิสโกเอลิเซียม | ดิสโกเอลิเซียม | ดิสโกเอลิเซียม | ดิสโกเอลิเซียม | ดิสโกเอลิเซียม |
| เกมหลายผู้เล่น | เกมหลายผู้เล่น | — | เอเพ็กซ์เลเจนส์ | — | เอเพ็กซ์เลเจนส์ | — | — | เอเพ็กซ์เลเจนส์ |
| รางวัลพิเศษ | รางวัลพิเศษ | รางวัลพิเศษ | — | Andrew Yoon Legend Award | หอเกียรติยศ | Ambassador Award | Pioneer Award | รางวัลแบฟตาเฟลโลว์ชิป |
| รางวัลพิเศษ | รางวัลพิเศษ | นินเท็นโด ลาโบ (นินเท็นโด) | — | Reggie Fils-Aimé | Connie Booth | Kate Edwards | Roberta Williams | ฮิเดโอะ โคจิมะ |
1 2 3  การนำเสนอรางวัลบางรางวัลรวมหมวดหมู่เหล่านี้เข้าด้วยกัน
เกมที่ได้รับความนิยมสูงสุด > เกมที่ได้รับบทวิจารณ์เป็นที่ชื่นชอบอย่างล้นหลาม

เมทาคริติกเป็นผู้รวบรวมบทวิจารณ์จากสื่อวิดีโอเกม โดยทั่วไปถือว่าภาคเสริมและการวางจำหน่ายซ้ำนั้นเป็นเอนทิตีแยกต่างหาก
| ชื่อ | ผู้พัฒนา | ผู้จัดจำหน่าย | วางจำหน่าย | แพลตฟอร์ม | คะแนนเฉลี่ย (เต็ม 100) |
| --- | --- | --- | --- | --- | --- |
| Divinity: Original Sin II – Definitive Edition | Larian Studios | Larian Studios | 4 กันยายน | นินเท็นโด สวิตช์ | 93 |
| เรดเดดรีเดมพ์ชัน 2 | ร็อกสตาร์สตูดิโอส์ | ร็อกสตาร์เกมส์ | 5 พฤศจิกายน | ไมโครซอฟท์ วินโดวส์ | 93 |
| บีตเซเบอร์ | บีตเกมส์ | บีตเกมส์ | 21 พฤษภาคม | ไมโครซอฟท์ วินโดวส์ | 93 |
| เรซิเดนต์อีวิล 2 | แคปคอม | แคปคอม | 25 มกราคม | เอกซ์บอกซ์วัน | 93 |
| Dragon Quest XI S: Echoes of an Elusive Age – Definitive Edition | สแควร์เอนิกซ์ | สแควร์เอนิกซ์ | 27 กันยายน | นินเท็นโด สวิตช์ | 91 |
| เซกิโระ: แชโดวส์ดายทไวซ์ | ฟอร์มซอฟต์แวร์ | แอ็กทิวิชัน | 22 มีนาคม | เอกซ์บอกซ์วัน | 91 |
| Final Fantasy XIV: Shadowbringers | สแควร์เอนิกซ์ | สแควร์เอนิกซ์ | 2 กรกฎาคม | เพลย์สเตชัน 4 | 91 |
| ดิสโกเอลิเซียม | ZA/UM | ZA/UM | 15 ตุลาคม | ไมโครซอฟท์ วินโดวส์ | 91 |
| เนียร์ ออโตมาตา – Game of the Yorha Edition | แพลตินัมเกมส์ | สแควร์เอนิกซ์ | 26 กุมภาพันธ์ | เพลย์สเตชัน 4 | 91 |
| เรซิเดนต์อีวิล 2 | แคปคอม | แคปคอม | 25 มกราคม | เพลย์สเตชัน 4 | 91 |
| Final Fantasy XIV: Shadowbringers | สแควร์เอนิกซ์ | สแควร์เอนิกซ์ | 2 กรกฎาคม | ไมโครซอฟท์ วินโดวส์ | 90 |
| มอนสเตอร์ฮันเตอร์เวิร์ล: ไอซ์บอร์น | แคปคอม | แคปคอม | 6 กันยายน | เอกซ์บอกซ์วัน | 90 |
| Ori and the Blind Forest: Definitive Edition | Moon Studios | ไมโครซอฟท์สตูดิโอส์ | 27 กันยายน | นินเท็นโด สวิตช์ | 90 |
| เตตริสเอฟเฟกต์ | Monstars, Resonair | Enhance Games | 23 กรกฎาคม | ไมโครซอฟท์ วินโดวส์ | 90 |
| เซกิโระ: แชโดวส์ดายทไวซ์ | ฟอร์มซอฟต์แวร์ | แอ็กทิวิชัน | 22 มีนาคม | เพลย์สเตชัน 4 | 90 |
รายได้

SuperData Research ประมาณการว่าอุตสาหกรรมวิดีโอเกมเติบโตขึ้น 4 เปอร์เซนต์ใน พ.ศ. 2562 โดยมีรายได้ทั่วโลกสูงถึง 120.1 พันล้านดอลลาร์ SuperData ระบุว่าตลาดถูกครอบงำโดยเกมมือถือซึ่งมีมูลค่าถึง 64.4 พันล้านดอลลาร์ โดยมีเกมคอมพิวเตอร์ส่วนบุคคลอยู่ที่ 29.6 พันล้านดอลลาร์ และเกมคอนโซลที่ 15.4 พันล้านดอลลาร์
App Annie ซึ่งติดตามยอดขายแอปมือถือทั้งหมด ประมาณการว่าเกมมือถือคิดเป็น 72 เปอร์เซนต์ของ 120,000 ล้านดอลลาร์ที่ใช้จ่ายในร้านค้าแอปต่าง ๆ ใน พ.ศ. 2562 หรือ 86,000 ล้านดอลลาร์ และมีแนวโน้มว่าจะเกิน 100,000 ล้านดอลลาร์ภายใน พ.ศ. 2563 ค่าใช้จ่ายเกมมือถือประกอบด้วย 56 เปอร์เซนต์ของรายได้ที่เกี่ยวข้องกับวิดีโอเกมทั้งหมดใน พ.ศ. 2562
รายได้ > เกมที่ทำรายได้สูงสุด

ต่อไปนี้คือวิดีโอเกมที่ทำรายได้สูงสุด 10 อันดับแรกใน พ.ศ. 2562 ในแง่ของรายได้ทั่วโลก (รวมถึงการขายแบบปลีก การจำหน่ายแบบดิจิทัล การบอกรับเป็นสมาชิก ไมโครทรานแซคชัน เล่นฟรี และจ่ายเพื่อเล่น) ในทุกแพลตฟอร์ม (รวมถึงมือถือ คอมพิวเตอร์ส่วนบุคคล และแพลตฟอร์มคอนโซล) เกมดิจิทัลที่ทำรายได้สูงสุด 10 อันดับแรกของปีเป็นเกมที่เล่นฟรีทั้งหมด โดยแต่ละเกมทำรายได้มากกว่า 1 พันล้านดอลลาร์ทั่วโลกใน พ.ศ. 2562 เกมที่ทำรายได้สูงสุด 6 ใน 10 อันดับแรก ซึ่งรวมถึงเกม 5 อันดับแรกนั้นจัดจำหน่ายหรือเป็นเจ้าของโดยกลุ่มบริษัทยักษ์ใหญ่ของจีนอย่างเทนเซ็นต์
| ลำดับที่ | เกม | รายได้ | ผุ้จัดจำหน่าย | แนว | รูปแบบธุรกิจ | Ref |
| --- | --- | --- | --- | --- | --- | --- |
| 1 | ฟอร์ตไนต์ | $3,709,000,000 | เอปิกเกมส์  (เทนเซ็นต์) | แบตเทิลรอยัล, เอาชีวิตรอด | เล่นฟรี |  |
| 2 | เพลเยอร์อันโนนส์แบตเทิลกราวดส์ (พับจี) | $1,788,000,000 | Bluehole / เทนเซ็นต์ | แบตเทิลรอยัล | เล่นฟรี / จ่ายเพื่อเล่น |  |
| 3 | Dungeon Fighter Online (DFO) | $1,600,000,000 | Nexon / เทนเซ็นต์ | บีตเอ็มอัป | เล่นฟรี |  |
| 4 | Honor of Kings / อารีนาออฟเวเลอร์ | $1,600,000,000 | เทนเซ็นต์ | โมบา | เล่นฟรี |  |
| 5 | ลีกออฟเลเจ็นดส์ | $1,500,000,000 | Riot Games / เทนเซ็นต์ | โมบา | เล่นฟรี |  |
| 6 | Candy Crush Saga | $1,500,000,000 | King  (แอ็กทิวิชันเบลิซซาร์ด) | แก้ไขปริศนา | เล่นฟรี |  |
| 7 | โปเกมอน โก | $1,400,000,000 | Niantic / นินเท็นโด / โปเกมอนคอมปานี | ความเป็นจริงเสริม | เล่นฟรี |  |
| 8 | ครอสไฟร์ | $1,400,000,000 | Smilegate / เทนเซ็นต์ | ยิงมุมมองบุคคลที่หนึ่ง | เล่นฟรี |  |
| 9 | Fate/Grand Order (FGO) | $1,200,000,000 | อะนิเพล็กซ์  (โซนี่มิวสิกเอ็นเตอร์เทนเมนต์เจแปน) | เล่นตามบทบาท | เล่นฟรี |  |
| 10 | Last Shelter: Survival | $1,100,000,000 | Long Tech | จำลองสถานการณ์ | เล่นฟรี |  |
รายได้ > เกมที่ขายดีที่สุดตามประเทศ

ต่อไปนี้คือวิดีโอเกมที่ขายดีที่สุด 10 อันดับแรกใน พ.ศ. 2562 ตามประเทศ ในแง่ของหน่วยซอฟต์แวร์ที่จำหน่าย (ไม่รวมไมโครทรานส์แอคชันและเกมที่เล่นฟรี) บนแพลตฟอร์มคอมพิวเตอร์ส่วนบุคคลและคอนโซล สำหรับสหรัฐ ญี่ปุ่น และสหราชอาณาจักร
| ลำดับที่ | ญี่ปุ่น | สหราชอาณาจักร | สหรัฐ |
| --- | --- | --- | --- |
| 1 | โปเกมอน ซอร์ด/ชิลด์ | ฟีฟ่า 20 | คอลล์ออฟดิวตี: มอเดิร์นวอร์แฟร์ |
| 2 | ซูเปอร์สแมชบราเธอร์ส อัลติเมต | คอลล์ออฟดิวตี: มอเดิร์นวอร์แฟร์ | เอ็นบีเอ 2k20 |
| 3 | คิงดอมฮาตส์ III | มาริโอคาร์ต 8 ดีลักซ์ | แมดเดน เอ็นเอฟแอล 20 |
| 4 | ซูเปอร์มาริโอเมคเกอร์ 2 | สตาร์วอร์ส เจได: ฟอลเลนออร์เดอร์ | บอร์เดอร์แลนด์ส 3 |
| 5 | มอนสเตอร์ฮันเตอร์เวิร์ล: ไอซ์บอร์น | โปเกมอน ซอร์ด/ชิลด์ | มอร์ทัลคอมแบต 11 |
| 6 | นิวซูเปอร์มาริโอบราเธอส์ยูดีลักซ์ | เรดเดดรีเดมพ์ชัน 2 | คิงดอมฮาตส์ III |
| 7 | มอนสเตอร์ฮันเตอร์เวิร์ล: ไอซ์บอร์น Master Edition | ฟีฟ่า 19 | ทอม แคลนซีส์ เดอะดิวิชัน 2 |
| 8 | มาริโอคาร์ต 8 ดีลักซ์ | แครชทีมเรซซิ่ง ไนโตร-ฟิวเอิล | โปเกมอน ซอร์ด/ชิลด์ |
| 9 | ไมน์คราฟต์: Nintendo Switch Edition | แกรนด์เทฟต์ออโต V | ซูเปอร์สแมชบราเธอร์ส อัลติเมต |
| 10 | ลุยจิส์แมนชัน 3 | ทอม แคลนซีส์ เดอะดิวิชัน 2 | สตาร์วอร์ส เจได: ฟอลเลนออร์เดอร์ |
หยาดน้ำค้าง

หยาดน้ำค้าง อาจหมายถึง
ตัวอักษรไทย: นิคหิต หรือ นฤคหิต หรือ หยาดน้ำค้าง
สกุลพืช: สกุลหยาดน้ำค้าง
ปรากฏการณ์: น้ำค้าง
เพลงหยาดน้ำค้าง: เพลงของสุภาพ รัศมิทัต นักร้องวงดนตรีสุนทราภรณ์
หยางเหลียง

หยางเหลียง (อักษรโรมัน: Yang Liang) พระสมัญญานาม เต๋อจัง องค์ชายแห่ง ราชวงศ์สุย พระองค์เป็นพระราชโอรสองค์เล็กของ จักรพรรดิสุยเหวิน ปฐมจักรพรรดิราชวงศ์สุยที่ประสูติแต่ จักรพรรดินีเหวินเซี่ยน ระหว่างรัชสมัยของพระราชบิดาพระองค์ถูกส่งไปปกครองภูมิภาคทางเหนือของ แม่น้ำเหลือง หลังจากการสวรรคตของพระราชบิดาใน ค.ศ. 604 พระองค์ได้ก่อการกบฏต่อพระเชษฐา จักรพรรดิสุยหยาง แต่พ่ายแพ้ต่อขุนศึกของจักรพรรดิสุยหยาง หยางซู่ พระองค์จึงได้ยอมแพ้ส่งผลให้พระองค์ถูกปลดเป็นสามัญชนและถูกจำคุก
อาสการ์เดอร์

ในตำนานนอร์ส อาสการ์เดอร์ (นอร์สเก่า: Ásgarðr) เป็นสถานที่ของทวยเทพและเป็นที่ตั้งของโถงวัลฮ็อลล์ของจอมเทพโอดินน์ อาสการ์เดอร์ได้รับการกล่าวถึงในหนังสือหลายเล่มซึ่งรวมถึง Poetic Edda ที่เรียบเรียงขึ้นในคริสต์ศตวรรษที่ 13
กำแพงแห่งอาสการ์เดอร์

อาสการ์เดอร์มีกำแพงและปราการขนาดมหึมาคอยป้องกันภัยจากเหล่ายักษ์ กำแพงนี้ถูกสร้างโดยนายช่างที่เป็นยักษ์ไม่ปรากฏนาม เขาเสนอสร้างกำแพงเสร็จในสามฤดูโดยเรียกร้องค่าตอบแทนเป็นการแต่งงานกับเทพีเฟร็วยา พร้อมกับขอพระอาทิตย์และพระจันทร์ เหล่าทวยเทพปรึกษากันและเห็นพ้องในทางคัดค้าน แต่โลกีเสนอให้ตั้งเงื่อนไขใหม่ว่านายช่างต้องสร้างกำแพงเสร็จในฤดูหนาวเพียงฤดูเดียวและห้ามใครช่วยเหลือนอกจากม้าของตน ทวยเทพยอมตกลงด้วยมองว่าเป็นไปไม่ได้อยู่แล้ว นายช่างก็รับเงื่อนไขใหม่เช่นกัน
นายช่างเริ่มสร้างกำแพง ทวยเทพเห็นว่าม้าของนายช่างที่ชื่อสวาดิลวารี นั้นทำงานเร็วเป็นสองแรงของนายช่าง กำแพงถูกสร้างอย่างรวดเร็ว ก่อนหน้าเส้นตายเพียงสามวัน กำแพงก็สูงใหญ่เกินกว่าที่ศัตรูใดจะบุกได้ ตอนนี้เหลือแค่เพียงก่อหินเป็นซุ้มประตูเท่านั้นก็จะแล้วเสร็จ เหล่าทวยเทพต่างอยู่ไม่สุขและหันไปดุด่าโลกี พวกเขาขู่โลกีว่าหากกำแพงเสร็จในกำหนดจะฆ่าโลกีเสีย หากเสียพระอาทิตย์ไปทั้งเก้าโลกก็จะอยู่ในความมืดมิดนิรันดร์
คืนนั้น นายช่างกับม้าสวาดิลวารีกลับเข้าป่าเพื่อหาก้อนหินมาเพิ่ม ระหว่างทาง สวาดิลวารีเห็นม้าตัวเมียตัวหนึ่ง (คือโลกีที่จำแลงกายมา) แล้วก็วิ่งตามนางหายเข้าไปในป่า ม้าตัวเมียวิ่งทั้งคืนขณะที่สวาดิลวารีก็วิ่งตามทั้งคืนเช่นกัน จนรุ่งเช้า สวาดิลวารีก็ยังไม่กลับมาหานายช่าง ท้ายที่สุดกำแพงก็สร้างไม่เสร็จตามกำหนด เหล่าทวยเทพใช้ค้อนแห่งธอร์ฆ่านายช่างเสีย ส่วนโลกีกับสวาดิลวารีก็ให้กำเนิดบุตรเป็นม้าแปดขาสีเทาที่ชื่อว่าสเลย์ปนีร์
สะพานบิฟร็อสต์

อาสการ์เดอร์มีสะพานสายรุ้งอันโชติช่วงที่ชื่อบิฟร็อสต์ (Bifrǫst) ซึ่งเชื่อมไปยังแดนมนุษย์ที่เรียกมิดการ์เดอร์ สะพานสายรุ้งมีจุดเริ่มต้นบริเวณที่พำนักของของเทพผู้พิทักษ์เฮย์มดัลเลอร์ (Heimdallr) อย่างไรก็ตาม สะพานนี้ถูกทำลายโดยยักษ์ไฟ (Muspelheim) ในช่วงเหตุการณ์แรกนะร็อก นักวิชาการบางส่วนเชื่อว่าสะพานสายรุ้งอาจสื่อถึงทางช้างเผือก
ป่านอกอาสการ์เดอร์
หอสมุดรซา

| หอสมุดรซา |
| --- | --- |
रज़ा लाइब्रेरी

ประเทศ: อินเดีย
ประเภท: หอสมุดสาธารณะ
สถานที่ตั้ง: รามปุระ อุตตรประเทศ
พิกัด: 28°48′42″N 79°01′21″E﻿ / ﻿28.811744°N 79.0224081°E﻿ / 28.811744; 79.0224081
การเก็บรวบรวม
ห้องสมุดรับฝากตามกฎหมาย: ใช่
เว็บไซต์: razalibrary.gov.in
แผนที่
th
หอสมุดรามปุระ รซา (Rāmpur Razā Kitāb Khāna; Rampur Raza Library) เป็นหอสมุดสาธารณะตั้งอยู่ในรามปุระ รัฐอุตตรประเทศ ประเทศอินเดีย สร้างขึ้นโดยนาวับแห่งรามปุระ ปัจจุบันอยู่ภายใต้การดูแลของรัฐบาลอินเดีย ชื่อของหอสมุดตั้งตามรซา อะลี ข่าน แห่งรามปุระ
ของสะสมสำคัญของหอสมุดรวมถึงเอกสารโบราณ เอกสารหายากและทรงคุณค่า, ชิ้นงานอักษรวิจิตรอิสลาม, จุลจิตรกรรม, อุปกรณ์ทางดาราศาสตร์ และชิ้นงานภาพประกอบภาษาอาหรับกับภาษาเปอร์เซีย นอกจากนี้ยังมีเอกสารตีพิมพ์ในภาษาสันสกฤต, ฮินดี, อูรดู, ปาทาน, ทมิฬ, ตุรกี และหนังสืออีกกว่า 30,000 เล่ม (รวมทั้งวารสาร) ที่จัดพิมพ์ในภาษาอื่น ๆ หลายภาษา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หอสมุดรซา
เว็บไซต์ทางการหอสมุดรซา, คลังข้อมูลเก่าเก็บจากแหล่งเดิมเมื่อ 5 เมษายน 2020
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  อิสราเอล  สหรัฐ 
อื่น ๆ:  IdRef
อันดับปลาฉลามครีบดำ

| อันดับปลาฉลามครีบดำ ช่วงเวลาที่มีชีวิตอยู่: ครีเทเชียสตอนต้น-ปัจจุบัน |
| --- | --- |

ปลาฉลามครีบดำ (Carcharhinus melanopterus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Selachimorpha
อันดับ:: Carcharhiniformes Compagno, 1977

วงศ์
 8 วงศ์ (ดูในเนื้อหา)
ชื่อพ้อง
 Carchariniformes  Scyliorhinoidei
อันดับปลาฉลามครีบดำ เป็นอันดับของปลากระดูกอ่อนในชั้นย่อยปลาฉลาม ใช้ชื่ออันดับว่า Carcharhiniformes
มีลักษณะโดยรวม คือ มีครีบหลังสองตอน ไม่มีหนามแข็งหน้าครีบหลัง มีช่องเปิดเหงือกห้าช่องอยู่ทางด้านข้างของส่วนหัว ส่วนใหญ่มีช่องรับน้ำขนาดเล็กอยู่หลังตา หรือบางชนิดไม่มี ไม่มีหนวดที่จมูก ไม่มีร่องเชื่อมระหว่างจมูกและปาก ไม่มีแผ่นหนังบริเวณมุมปาก  ปากมีขนาดใหญ่ กว้าง โค้งแบบพระจันทร์เสี้ยว  ฟันมีหลายรูปแบบด้านหน้าเป็นแบบฟันเขี้ยวแหลมคมทางตอนท้ายมักเป็นฟันบด ช่องที่ 3-5 มักอยู่เหนือฐานครีบอก ไม่มีซี่กรองเหงือก ตามีหนังหุ้ม  ลำไส้เป็นแบบบันไดวน หรือ แบบม้วน สามารถแบ่งออกได้เป็น 8 วงศ์ คือ
Carcharhinidae
Hemigaleidae
Leptochariidae
Proscylliidae
Pseudotriakidae
Scyliorhinidae
Sphyrnidae
Triakidae
โดยปลาฉลามที่อยู่ในอันดับ เป็นปลาฉลามส่วนใหญ่ที่รับรู้และรู้จักกันดี เช่น ปลาฉลามครีบดำ (Carcharhinus melanopterus), ปลาฉลามหัวค้อน (Sphyrna spp.), ปลาฉลามแม่น้ำ (Glyphis spp.) เป็นต้น
แหล่งข้อมูลอื่น

Order Carcharhiniformes (อังกฤษ)
ศาสนาในประเทศอิรัก

ศาสนาในประเทศอิรัก (ค.ศ. 2015)
ชีอะฮ์ (64%)
ซุนนี (34%)
อื่น ๆ (2%)
ศาสนาในประเทศอิรักส่วนใหญ่เป็นมุสลิม ซึ่งแบ่งออกเป็นสองลักธิหลักคือ ชีอะฮ์และซุนนี รายงานจากเดอะเวิลด์แฟกต์บุ๊กของซีไอเอ ร้อยละ 95 ถึง 98 ของประชากรเป็นมุสลิม
รองจากนี้คือศาสนาคริสต์, การผสานความเชื่อทางศาสนาแบบลัทธิยาซีดี, ศาสนามันดาอี, ลัทธิชะบัก และลัทธิยาร์ซาน
อิสลาม

มุสลิมในประเทศอิรักนับถือศาสนาอิสลามสองแบบคือ ชีอะฮ์และซุนนี รายงานจากเดอะเวิลด์แฟกต์บุ๊กของซีไอเอ ร้อยละ 99 ของชาวอิรักเป็นมุสลิม: อิรักเป็นที่ตั้งของสถานที่สำคัญทางศาสนาหลายแห่งทั้งซุนนีและชีอะฮ์ แบกแดดเคยเป็นศูนย์กลางการเรียนรู้ศาสนาอิสลามเป็นเวลาหลายศตวรรษและทำหน้าที่เป็นเมืองหลวงของรัฐเคาะลีฟะฮ์อับบาซียะฮ์ เมืองกัรบะลาอ์โดดเด่นในกลุ่มชีอะฮ์จากผลของยุทธการที่กัรบะลาอ์ ซึ่งเริ่มในวันที่ 10 ตุลาคม ค.ศ. 680 เช่นเดียวกันกับนาจาฟที่โดดเด่นจากการเป็นที่ฝังศพของอะลี อิบน์ อะบีฏอลิบ (หรือ"อิหม่ามอะลี") ที่ชาวกูฟะฮ์ทรยศและฆ่าท่าน ชีอะฮ์ถือว่าอะลีเป็นเคาะลีฟะฮ์ที่เที่ยงธรรมและเป็นอิหม่ามคนแรก ปัจจุบันตัวเมืองเป็นศูนย์กลางขนาดใหญ่สำหรับผู้แสวงบุญจากทั่วโลกชีอะฮ์ แม้ว่าจะมีการโต้แย้งเรื่องสุสานของท่าน และมีการประมาณการว่ามีแค่มักกะฮ์และมะดีนะฮ์เท่านั้นที่สามารถรับผู้แสวงบุญได้ เมืองกูฟะฮ์เป็นบ้านเกิดของอะบูฮะนีฟะฮ์ นักวิชาการซุนนี เช่นเดียวกันกับซามัรรออ์ที่เป็นที่ตั้งของมัสยิดอัลอัสกะรี ซึ่งมีสุสานของอะลี อัลฮาดีกับฮะซัน อัลอัสกะรี อิหม่ามคนที่ 10 กับ 11 ตามลำดับ กับศาลเจ้ามุฮัมมัด อัลมะฮ์ดี ซึ่งเป็น"อิหม่ามซ่องเร้น" ผู้เป็นอิหม่ามคนที่ 12 และคนสุดท้ายของชีอะฮ์มัซฮับญะอ์ฟารี นอกจากนี้ ญาติฝ่ายหญิงของศาสดามุฮัมมัดถูกฝังที่ซามัรรออ์ด้วย ทำให้ตัวเมืองมีสถานที่สำคัญทั้งฝ่ายชีอะฮ์กับซุนนี
นอกจากนี้ยังมีลัทธิขนาดเล็กนประเทศนี้ด้วย เช่นชัยคียะฮ์ของชีอะฮ์ในบัสรากับกัรบะลาอ์
อิสลาม > เคิร์ด

ร้อยละ 98 ของชาวอิรักเชื้อสายเคิร์ดเป็นมุสลิม โดยเป็นชีอะฮ์เฟย์ลีร้อยละ 2 ส่วนใหญ่อาศัยอยูทางเหนือของประเทศ ชาวอิรักเชื้อสายเคิร์ดส่วนใหญ่นับถือมัซฮับชะฟิอี ในขณะที่บางส่วนนัับถือมัซฮับกอดิรียะฮ์หรือนักชะบันดี
อิสลาม > เติร์กเมน/เตอร์โกแมน

ชาวอิรักเชื้อสายเติร์กเมนประมาณร้อยละ 75 เป็นมุสลิมนิกายซุนนี ส่วนประมาณร้อยละ 25 เป็นชีอะฮ์ โดยรวมแล้ว ชาวอิรักเชื้อสายเติร์กเมนส่วนใหญ่เป็นฆราวาส ปัจจัยทางศาสนาและชนเผ่าในวัฒนธรรมการเมืองอิรักไม่ส่งผลทั่งฝ่ายซุนนีและชีอะฮ์
คริสต์

ศาสนาคริสต์เริ่มเข้ามาในประเทศอิรักใน ค.ศ. 40 โดยโธมัสอัครทูต, ธัดแดอุสแห่งเอเดซซา กับอักกากีและมารี ศิษย์ของท่าน โธมัสกับธัดแดอุสเป็นสองในสิบสองอัครทูตของพระเยซู ชาวอัสซีเรียมีเกือบร้อยละ 3 ของประชากรทั้งหมด (แฟกต์บุ๊กของซีไอฉบับแรก ๆ) ส่วนใหญ่อยู่ในอิรักตอนเหนือ ปัจจุบันไม่มีการบันทึกสถิติทางการ โดยใน ค.ศ. 1950 มีชาวคริสต์ร้อยละ 10–12 ของประชากร 5.0 ล้านคน จนกระทั่งมีชาวคริสต์ 1.5 ล้านคนจากประชากร 26 ล้านคนใน ค.ศ. 2003 นับตั้งแต่สงครามอิรักใน ค.ศ. 2003 ก็ไมมีการทำสำมะโนอีกเลย โดยมีชาวคริสต์ในอิรักประมาณ 1.2–2.1 ล้านคน
ปัจจุบันชาวคริสต์ในประเทศอิรักมีอยู่ 4 นิกาย:
"แคลเดีย" (โรมันคาทอลิกแคลเดีย)
"อัสซีเรีย"หรือ"เนสโตเรีย" (คริสตจักรอัสซีเรียตะวันออก และคริสตจักรตะวันออกโบราณ)
"ซีรีแอกตะวันตก" หรือ "ยาโคไบต์" (คริสต์จักรออร์ทอดอกซ์ซีรีแอก)
"ออร์ทอดอกซ์ตะวันออก" (อาร์ชไดโอซีนแห่งแบกแดด อยู่ภายใต้การปกครองของคริสตจักรออร์ทอดอกซ์กรีกแห่งแอนติออก)